Source: http://docplayer.fi/418695-Paras-tapa-velkaantua-kuntaliitokset-ja-vapaamatkustaminen.html
Timestamp: 2018-04-24 23:15:15+00:00
Document Index: 2204112

Matched Legal Cases: ['kko ', 'kko ', 'kko ', 'kko ', 'kko ', 'kko ']

PARAS tapa velkaantua? Kuntaliitokset ja vapaamatkustaminen * - PDF
PARAS tapa velkaantua? Kuntaliitokset ja vapaamatkustaminen *
Download "PARAS tapa velkaantua? Kuntaliitokset ja vapaamatkustaminen *"
Lotta Aune Rantanen
1 Kansantaloudellinen aikakauskirja 19. vsk. 3/213 PARAS tapa velkaantua? Kuntaliitokset ja vapaamatkustaminen * Jenni Pääkkönen Tuukka Saarimaa VTT, Erikoistutkija KTT, Erikoistutkija Valtion taloudellinen tutkimuskeskus Valtion taloudellinen tutkimuskeskus Janne Tukiainen VTT, Erikoistutkija, Research Fellow Valtion taloudellinen tutkimuskeskus, Helsinki Center of Economic Research (HECER) 1. Johdanto Valtioneuvosto käynnisti keväällä 5 niin sanotun PARAS-hankkeen kunta- ja palvelurakenteen uudistamiseksi. Hanketta ohjaava puitelaki tuli voimaan vuoden 7 helmikuussa ja oli voimassa vuoden 212 loppuun. Hankkeen päätavoitteita olivat kuntien palvelutuotannon tuottavuuden parantaminen ja kuntien menojen kasvun hillitseminen. Jo ennen PARAS-hankkeen umpeutumista aloitettiin uusi kuntauudistus, jossa hallitusohjelman mukaan pyritään vahvoihin peruskuntiin perustuvaan elinvoimaiseen kuntarakenteeseen. Tämänkin uudistuksen tärkeänä tavoitteena mainitaan kuntatalouden vahvistaminen. Molemmissa uudistuksissa kuntaliitokset ovat pääasiallinen keino tavoitteiden toteuttamiseksi. * Kiitämme Essi Eerolaa, Mika Kortelaista ja Antti Moisiota sekä seminaariosallistujia Maarianhaminan Kansantaloustieteen päivillä ja HECER:n lounasseminaarissa arvokkaista kommenteista. Kuntaliitoksiin voi kuitenkin liittyä taloudellisia ongelmia, joista ei ole keskusteltu juuri lainkaan kuntauudistusten yhteydessä. Kuntaliitos nimittäin luo yhteisvastuuongelman, jossa liitokseen osallistuva yksittäinen kunta voi sälyttää omia menojaan tulevien liitoskumppanien kannettavaksi. Tämä johtuu siitä, että kuntaliitospäätös ei astu voimaan välittömästi sen jälkeen, kun kunnat ovat liitoksesta sopineet. Useissa tapauksissa aika päätöksestä voimaantuloon on ollut lähes kaksi vuotta. Ennen liitoksen voimaanastumista kukin kunta voi tehdä päätöksiä itsenäisesti, vaikka liitoksesta on jo sovittu. Yhteisvastuuongelma syntyy siitä, että tänä aikana yksittäisen liitoskunnan kannattaa tehdä omia kuntalaisiaan hyödyttävä investointi tai menolisäys lainarahalla tai käyttämällä likvidiä varallisuuttaan. Menolisäyksen hyödyt jäävät oman kunnan asukkaille, kun taas velan kaikki hoitomenot tai varallisuusaseman heikkeneminen koituvat liitoksen jälkeen muidenkin samaan liitokseen osallistuvien kuntien asukkaiden maksettaviksi. Yksittäinen 357
2 KAK 3/213 kunta voi siis vapaamatkustaa liitoskumppanien kustannuksella. 1 Tässä kirjoituksessa tarkastelemme vuoden 9 alussa voimaan tulleita kuntaliitoksia vapaamatkustamisen näkökulmasta. 2 Vuoden 9 alussa toteutui 32 kuntaliitosta, joihin osallistui 99 kuntaa. Näistä liitoksista sovittiin tyypillisesti vuonna 7. Liitosten seurauksena kuntien määrä laski 415 kunnasta 348:aan. Useissa liitoksissa oli mukana enemmän kuin kaksi kuntaa, enimmillään kymmenen. Tarkastelemme empiirisesti, ovatko liitoskunnat lisänneet velanottoa ja ajaneet käteiskassojaan alas sen jälkeen, kun kuntaliitoksesta on päätetty, mutta ennen liitoksen voimaan astumista. Tällaisia yhteisvastuuseen ja vapaamatkustamiseen liittyviä poliittisia päätöksentekotilanteita on tutkittu paljon. Hyvän esimerkin tarjoaa Weingastin, Shepslen ja Johnsenin (1981) malli. Siinä kuvataan poliittista päätöksentekoa tilanteessa, jossa alue (esimerkiksi maa) on jaettu useaan vaalipiiriin, joista jokaista edustaa poliitikko, joka välittää ainoastaan oman vaalipiirinsä äänestäjien edusta. Jokainen poliitikko ehdottaa omaa vaalipiiriään hyödyttävää projektia. Kaikki projektit hyväksytään ja rahoitetaan yhteisesti koko maan tasolla. 3 Poliitikot eivät ota huomioon (tai sisäistä) kustannuksia (tai hyötyjä), joita päätökset aiheuttavat muiden vaalipiirien asukkaille. Näin yksittäinen 1 Ongelma on läsnä kaikissa tilanteissa, joissa päätökset menoista tehdään itsenäisesti, mutta veloista vastataan yhdessä. Yleisemmin riski liittyy kaikkiin velkoihin, joihin liittyy yhteisvastuu. Tällaisia piirteitä sisältyy esimerkiksi Kuntarahoituksen ja Kuntien Takauskeskuksen toimintaan. 2 Saarimaa ja Tukiainen (213) ovat tutkineet kyseisten kuntaliitosten syntymisen syitä. Ks. myös Harjunen, Saarimaa ja Tukiainen (21), jotka esittelevät kuntaliitoksien hyötyjä ja haittoja käsittelevää tutkimuskirjallisuutta. poliitikko aiheuttaa muiden vaalipiirien asukkaille negatiivisen ulkoisvaikutuksen. Projektin koko ja siten tehottomuus kasvavat vaalipiirien lukumäärän mukana, mikä johtaa niin sanottuun 1/n -lakiin, missä n kuvaa vaalipiirien lukumäärää. Tämä johtuu siitä, että jokainen poliitikko ottaa huomioon ainoastaan 1/n osan ehdottamansa projektin yhteiskunnallisista kustannuksista. Suomessa tehtyjä kuntaliitoksia voidaan tarkastella Weingastin ym. mallin hengessä. Nyt kuntaliitos vastaa yhteisvastuualuetta, joka koostuu useasta (vähintään kahdesta) erikokoisesta kunnasta. Kuntaliitosten tapauksessa kuntien koko määrää vapaamatkustuskannusteen suuruuden. Mitä pienempi kunta on verrattuna koko liitokseen, sitä suurempi kannuste kunnalla on vapaamatkustaa, koska sitä pienempi osuus liitosta edeltävistä veloista lankeaa omalle kontolle liitoksen jälkeen. Kuntaliitokset eivät tietenkään täysin vastaa Weingastin ym. mallia. Ensinnäkin kuntaliitoksen yhteydessä poliitikot eli kunnanvaltuutetut mahdollisesti kohtaavat rajoitteita uudelleenvalinnan kautta. Liitoksen jälkeen valtuutetut kilpailevat äänistä koko kuntaliitoksen alueella, joten ainakin periaatteessa äänestäjät voivat rangaista huonoja päätöksiä tehneitä valtuutettuja. Käytännössä näin käy kuitenkin harvoin. On nimittäin realistista olettaa, että valtuutettu tulee saamaan ääniä enimmäkseen oman kotikuntansa äänestäjiltä myös liitoksen jälkeisissä 3 Mm. Baron ja Ferejohn (1989) sekä Knight (8) laajentavat mallia tilanteeseen, jossa kaikkia projekteja ei hyväksytä, vaan rahoituspäätökset syntyvät poliitikkojen neuvottelun tuloksena. Näissä malleissa vaalipiirien välinen rahanjako tai projektien määrä riippuu päätöksenteon yhteydessä syntyvistä hallituskoalitioista sekä siitä, ketkä saavat esittää projekteja. 358
3 Jenni Pääkkönen, Tuukka Saarimaa ja Janne Tukiainen 4 Näitä argumentteja tukee kaksi tuoretta tutkimustulosta. Hyytinen, Saarimaa ja Tukiainen (213) osoittavat, että valtuutetut ottavat uudelleenvalintamahdollisuutensa huomioon liitospäätöstä tehdessään. Näyttää siis siltä, että valtuutetut ovat varsin tietoisia kuntaliitoksen vaikutuksesta heidän mahdollisuuksiinsa jatkaa valtuutettuna. Saarimaa ja Tukiainen (212) puolestaan tarkastelevat äänestäjien käyttäytymistä liitoksen jälkeisissä kuntavaaleissa. Heidän tuloksensa viittaavat siihen, että valtuutetut saavat varsin vähän vanhat kuntarajat ylittäviä ääniä liitoksen jälkeen. 5 Teoriassa on mahdollista, että kunnat, toisin kuin yritykset, suostuvat liitokseen, vaikka tietäisivät kumppanin velkaantuneen tahallaan liitoksen takia. Esimerkiksi Acemoglu (3) käsittelee tätä kysymystä politiikkaan liittyvien sitoutumisongelmien valossa. vaaleissa. Näin ollen valtuutetun kannattaa miellyttää nimenomaan oman nykyisen kunnan äänestäjiä. Toisaalta, mitä pienempi kunta on verrattuna liitoskumppaniinsa, sitä pienempi todennäköisyys tämän kunnan valtuutetuilla on ylipäänsä tulla valituksi uuden kunnan valtuustoon liitoksen jälkeen. Näin ollen joissain tapauksissa kuntaliitoksen varmistuttua, valtuutetuilla ei ole juuri lainkaan uudelleenvalinnasta syntyviä poliittisia rajoitteita vapaamatkustamisen suhteen. 4 Toinen huomionarvoinen seikka on se, että -luvun aikana solmitut liitokset ovat olleet vapaaehtoisia. Voidaan kysyä, onko vapaamatkustaminen tällaisessa tilanteessa edes mahdollista. Ensinnäkin miksi yksikään kunta suostuisi liitokseen vahvasti velkaantuneen kunnan kanssa? Toisaalta, jos velkaantuminen tapahtuu liitospäätöksen jälkeen, kuitenkin ennen liitoksen voimaantuloa, mahdollistaako sopimus liitoksen perumisen? 5 Tuolloin voimassa olleesta Kuntajakolaista (1196/1997) tai itse liitossopimuksista ei löydy sopimusrikkopykälää, joka käsittelisi joko sopimuksen tai jo tehdyn liitoksen purkamista ja sen edellytyksiä. Tähän mennessä yhtäkään sopimusta ei ole purettu, vaan kaikki valtuustojen äänestyksissä läpimenneet kuntaliitokset toteutuivat. 6 Kuvailemme kuntaliitosprosessia tarkemmin luvussa 2. Tutkimuksemme osoittaa, että liitospäätöksen seurauksena yhdistyvät kunnat lisäsivät merkittävästi velkaantumistaan ja supistivat rahavarojaan. Mitä voimakkaampi kannuste kunnalla oli vapaamatkustaa, sitä enemmän kunnan velka kasvoi ja rahavarat pienenivät. Tulokset eivät selity liitoskuntien muista kunnista poikkeavilla ominaisuuksilla, sillä liitoskunnat käyttäytyivät ennen liitospäätöstä keskimäärin samalla tavalla kuin muut kunnat. Liitoskuntien taloudellisessa toimintaympäristössä ei myöskään tapahtunut sellaisia muutoksia, jotka voisivat selittää velkaantumisen. Pohdimme myös vapaamatkustamiselle vaihtoehtoisia selityksiä tuloksillemme. Näitä ovat liitoksesta mahdollisesti aiheutuvat ylimääräiset kustannukset tai velanotto eräänlaisena vapaaehtoisena korvauksena, jolla kunnat houkuttelevat toisiaan liitoksiin. Saamamme näyttö ei kuitenkaan ole linjassa näiden vaihtoehtoisten selitysten kanssa, mutta on täysin yhteensopivaa vapaamatkustamisen kanssa. Tulokset ovat linjassa mm. Hinnerichin (9), Jordahlin ja Liangin (21) ja Blom- Hansenin (21) havaintojen kanssa. Näissä 6 Tuolloin voimassa olleen kuntajakolain 9 käsittelee hallinnon ja palvelujen järjestämissopimuksen sitovuutta. Sen noudattamatta jättämisestä todetaan näin: Sopimusta on noudatettava [ ], jolleivät olosuhteet ole muuttuneet siten, ettei sopimuksen noudattaminen ole mahdollista. Ennakkotapauksia sopimuksen noudattamatta jättämisestä on toistaiseksi vain yksi ja sekin käsittelee liitoksen voimaan astumisen jälkeistä investointia. Vuonna 212 korkein hallinto-oikeus hylkäsi Sahalahden ja Kangasalan kuntaliitoksen yhteydessä sovittujen investointien toteuttamatta jättämistä koskevan valituksen. 359
4 KAK 3/213 tutkimuksissa tarkasteltiin keskusvallan toimeenpanemia pakkoliitoksia Ruotsissa ja Tanskassa. On mielenkiintoista, että pakkoliitosten lisäksi vapaamatkustamista esiintyy myös kuntatasolla vapaaehtoisesti päätetyissä liitoksissa. Voikin olla, että näitä ongelmia tulee esiintymään jopa aiempaa enemmän nykyisen hallituksen kaavaileman kuntauudistuksen yhteydessä, jos uudistukseen kuuluu pakkoliitoksia. Hallituksen tulisikin varautua kuntaliitoksiin säätämällä rajoituksia kuntien rahankäytölle kuntauudistuksen aikana. 7 Kirjoitus etenee seuraavasti. Jaksossa 2 esitellään kuntaliitospäätöksen yksityiskohtia liittyen erityisesti yhdistymissopimuksiin ja palvelujen järjestämissuunnitelmiin. Jaksossa 3 esitellään tutkimuksen aineisto. Jaksossa 4 esitellään tutkimusmenetelmä sekä -tulokset. Tässä jaksossa keskustellaan myös tulosten vaihtoehtoisista tulkinnoista. Jaksossa 5 esitetään johtopäätökset ja annetaan joitakin suosituksia päättäjille. 2. Kuntaliitoksesta päättäminen 7 Moisio (211) tarkastelee erilaisia tapoja säännellä kuntien menoja ja velanottoa. Suomessa kuntien toimintaa säätelee vuoden 1995 Kuntalaki (365/1995). Siinä säädetään mm. kunnan tehtävistä ja kunnallisvaalien järjestämisestä. Kuntajaosta puolestaan säädetään erillisellä Kuntajakolailla. Vuonna 9 toteutuneista liitoksista päätettäessä voimassa oli vuoden 1997 laki (1196/1997), mutta sen jälkeen toteutuneisiin liitoksiin on sovellettu nykyisin voimassa olevaa vuoden 9 lakia (1698/9). Liitosta edeltää selvitysvaihe, jota varten kunnat palkkaavat erityisen kuntajakoselvittäjän. Tässä kirjoituksessa käsiteltävien liitosten selvitykset on pääsääntöisesti aloitettu vuoden 6 aikana ja päätökset on tehty sitä seuraavana vuonna. Näin ollen kunnilla on ollut 1 2 vuotta aikaa hyödyntää kuntaliitoksen tuomaa mahdollisuutta velkaantua liitoskumppaneiden kustannuksella ennen liitoksen voimaantuloa. Kuntaliitos toteutuu, mikäli kaikkien liitokseen osallistuvien kuntien valtuustojen enemmistö äänestää liitoksen puolesta. Käytännössä valtuustot äänestävät yhdistymissopimuksesta, jonka sisältöä kuntajakolaki sääntelee. 8 Vapaamatkustamisen näkökulmasta kuntaliitoksista päättäminen ja niiden toteutumisen ehdot on syytä kuvata erityisesti seuraavista näkökulmasta. Onko lainsäädännössä ja yhdistymissopimuksissa huomioitu vapaamatkustaminen? Missä määrin sopimukset rajoittavat kuntien toimintaa ja taloudenpitoa ennen kuntaliitoksen varsinaista voimaan astumista? Onko liitoksen peruminen mahdollista, jos vapaamatkustamista havaitaan? Havaitaanko yhdistymissopimuksissa piirteitä, jotka viittaavat siihen, että kunnat ostavat toisiaan mukaan liitoksiin? Voiko liitoskuntien kasvanutta velanottoa selittää liitosten aiheuttamilla ylimääräisillä kustannuksilla? Lain mukaan sopimus on voimassa liitoksen voimaan astumisesta enintään seuraavat viisi vuotta, mutta valtaosa vuonna 9 liitoksen tehneistä kunnista on rajannut sopimuksen voimassaoloajan kolmeen vuoteen. Muutamaa poikkeusta lukuun ottamatta sopimuksissa myös todetaan, että yhdistymissopimus sitoo 8 Kuntajakolain (1196/1997) mukaan kuntien välistä sopimusta kutsuttiin hallinnon ja palvelujen järjestämissopimukseksi. Nykyään voimassa olevassa laissa (1698/9) sopimusta kutsutaan yhdistymissopimukseksi. Käytämme jatkossa tätä jälkimmäistä termiä. 36
5 Jenni Pääkkönen, Tuukka Saarimaa ja Janne Tukiainen kuntia siitä lähtien, kun sopimus on hyväksytty liitoskuntien valtuustoissa. Sopimus on siis sitova ennen kuin liitos astuu voimaan. Kuntajakolaki edellyttää, että kuntaliitoksen yhteydessä asianomaisten kuntien tulee sopia hallinnon ja palvelujen järjestämisestä muutoksen kohteena olevalla alueella. Hallinnon ja palvelujen järjestämisestä tehty sopimus kuvaa, miten palvelut tulevat muuttumaan liitoksen jälkeen. Toisaalta kunnat sopivat taloudenhoidosta ennen kuntaliitoksen voimaan astumista. Tältä osin suurin osa sopimuksista sisältää standardimuotoista tekstiä. Muutamaa poikkeusta lukuun ottamatta yleisesti sovitaan, että liitoskunnat sitoutuvat hoitamaan talouttaan vastuullisesti ja että poikkeuksellisista menoista ja investoinneista sovitaan järjestelytoimikunnassa. Tämän tutkimuksen kannalta on keskeistä, että vain muutamissa tapauksissa on sovittu, että tavoitellaan ylijäämäistä tasetta vuodelle 8 tai on asetettu katto alijäämälle. Vain joissakin harvoissa tapauksissa nämä rajoitteet on asetettu nimeltä mainiten yhdelle liitoskunnalle. Sopimusten sisältö viittaa siihen, että vain harvat kunnat olisivat jossain määrin osanneet ennakoida tässä tutkimuksessa esille nousevat vapaamatkustusongelmat. Koska sopimuksista myös järjestelmällisesti puuttuu sopimusrikkopykälä eivätkä kunnat näytä varautuneen liitoksen peruuttamisen mahdollisuuteen, taloudenpidosta laaditut sopimukset tuskin sitoivat liitoskuntia. Liitoskunnat ovat oikeutettuja valtion maksamaan yhdistymisavustukseen. 9 Vuonna 9 9 Vuoden 9 alussa voimaan tulleita liitoksia koskeva yhdistymisavustus määräytyi kahdesta osasta. Sen perusosan määrää yhdistyvien kuntien ja uuden kunnan koot. Avustukseen tehdään korotuksia, jos yhdistyviä kuntia on enemmän kuin kaksi. liitoksen tehneille kunnille maksettiin yhteensä noin 217 miljoonaa euroa yhdistymisavustusta. Yhdistymisavustuksen käytöstä ja kohdentamisesta on tyypillisesti sovittu sopimuksessa erillisessä pykälässä ja joissakin tapauksissa tarkemmin hallinnon ja palvelujen järjestämisen suunnitelmassa. Noin puolessa sopimuksista yhdistymisavustus on sovittu käytettävän epämääräisesti uuden kunnan menoihin, esimerkiksi alijäämien kattamiseen, velkojen maksuun tai joskus seikkaperäisesti lueteltuihin investointihankkeisiin. Lopuissa yhdistymisavustus on eksplisiittisesti sovittu, joko osin tai kokonaan, jaettavaksi vanhojen kuntien käyttöön. 1 Koska yhdistymisavustuksen jakotavalla voidaan houkutella vastahankaista naapurikuntaa liitokseen, sopimus yhdistymisavustuksen käytöstä saattaa paljastaa, jos liitos on tehty tällai- 1 Esimerkkinä Kokkolan, Kälviän, Lohtajan ja Ullavan yhdistymissopimuksessa 9 miljoonan euron yhdistymisavustuksesta 2,2 miljoonaa varataan yhdistymisestä aiheutuviin kustannuksiin: mm. palkkojen harmonisointiin ja uuden kunnan kehittämishankkeisiin. On tärkeä huomata, että esimerkiksi palkkojen harmonisointi tapahtuu vasta liitoksen jälkeen eikä siten selitä velanottoa ennen liitosta. Loppuosa varataan tasapuolisesti Kälviän, Lohtajan ja Ullavan alueella toteutettaviin investointeihin. Sopimuksen mukaan vanha Kokkolan alue ei siis saa tästä summasta itselleen mitään. Sopimuksesta käy myös ilmi, että osa investointien kustannuksista toteutuu jo vuonna 8, vaikka yhdistymisavustus maksetaan erissä vuosina Joensuun, Enon ja Pyhäselän sopimuksessa 8,46 miljoonan yhdistymisavustus sovitaan kohdennettavan vanhojen kuntien alueilla toteutettaviin hankkeisiin osuuksilla Kiinnostavaa sopimuksessa on se, että kuntien osuudet poikkeavat huomattavasti esimerkiksi kuntien asukaslukujen suhteesta lasketuista osuuksista (8-1-1). Niin vanha Kokkola kuin Joensuu ovat molemmat luopuneet osasta omaa osuuttaan muiden kuntaliitoksen kuntien hyväksi. Tämän esimerkin valossa on mahdollista, että yhdistymisavustuksen jakoa on käytetty siihen, että joitain kuntia on ostettu mukaan liitoksiin. 361
6 KAK 3/213 sin motiivein. Tällaisia tulonsiirroiksi luokiteltavia menoeriä löytyykin joistain sopimuksista, mutta ne ovat vähemmistönä. Sopimus yhdistymisavustuksen käytöstä paljastaa myös, miten hyvin kunnat ovat varautuneet liitoksesta aiheutuviin mahdollisiin lisämenoihin. Osa lisämenoista on kertaluontoisia kiinteitä menoja (tietojärjestelmän yhtenäistäminen), ja ne voivat aiheutua jo ennen liitoksen voimaan astumista. Tavallisin vasta liitoksen jälkeen syntyvä, pysyväluonteinen menoerä on palkkojen harmonisoinnista aiheutuva meno. Kunnat näyttävät jossain määrin ennakoineen liitoksesta aiheutuvia menoja ja varautuneet niihin. Toisaalta liitoksen aiheuttamat ylimääräiset kustannukset eivät sopimusten perusteella ole läheskään samaa suuruusluokkaa kuin liitoskuntien suhteellinen velankasvu. 3. Tutkimusaineisto 11 Vaihtoehtoisesti voisimme käyttää Tilastokeskuksen muuttujaa Rahoitusvarallisuus, joka kuvaa kunnan nettomääräistä rahoitusvarallisuutta ja jonka osakomponentteja lainakanta ja rahavarat ovat. Tämä muuttujaa sisältää kuitenkin ongelmallisia eriä, kuten osakemuotoisia kiinteistöomistuksia sekä osuuksia liikelaitoksista ja kuntayhtymistä. On epäselvää, missä määrin kunnat voivat vaikuttaa näiden erien arvoihin, joten rahoitusvarallisuusmuuttuja ei välttämättä ole luotettava. Olemme kuitenkin toistaneet kaikki seuraavassa luvussa esitetyt analyysit myös tälle muuttujalle ja tulokset ovat samansuuntaisia lainakantaa ja rahavaroja koskevien tulosten kanssa. Lainakanta viittaa kunnan lainaan, eikä sisällä konsernilainan osia. Tutkimuksen aineistona käytetään Tilastokeskuksen Kuntien tunnusluvut -tietokantaa. Pääasiallisina tulemina käytämme kunnan lainakantaa ja rahavaroja asukasta kohden. 11 Lisäksi tarkastelemme kuntien keskimääräisiä verotettavia tuloja eli kunnallisveron veropohjaa sekä yhteisöverotuottoja. Näillä muuttujilla pyrimme kuvaamaan kuntien taloudellisessa toimintaympäristössä mahdollisesti tapahtuneita muutoksia. Lopuksi tarkastelemme, mihin rahat käytetään eli kuntien toiminta- ja vuosikatetta sekä käyttöomaisuusinvestointeja. Toimintakate lasketaan lisäämällä kunnan toimintamenoihin toimintatuotot eli käytännössä maksutulot. Toimintakate siis kuvaa kunnan nettomääräisiä kustannuksia eli kustannuksia, jotka kunnan on katettava verotuloilla, valtionosuuksilla ja mahdollisilla rahoitustuloilla. Kun toimintakatteeseen lisätään verotulot, valtionosuudet sekä rahoitustulot, saadaan vuosikate. Vuosikate kuvaa sitä, mitä kunnalle jää käytettäväksi investointeihin, lainojen lyhennyksiin ja sijoituksiin juoksevien menojen jälkeen. Taulukossa 1 on kuvattu näiden muuttujien tunnuslukuja vuosilta -8. Kaikki muuttujat ovat nimellisarvoisia. Näiden kuvailevien lukujen valossa liitoskunnat näyttävät olevan hyvin samankaltainen ryhmä kuin ei-liittyneet kunnat. 12 Liitoskuntia on 99 ja muita kuntia on 36. Muiden kuntien joukosta on poistettu sellaiset kunnat, joiden kuntaliitos astui voimaan vuosina Tutkimusmenetelmä ja tulokset 4.1. Tutkimusmenetelmä Pääasiallisena tutkimusmenetelmänä käytetään niin sanottua difference-in-differences -menetelmää (jäljempänä DID). 13 Menetelmässä ver- 12 Ks. myös Aaltonen, Kangasharju ja Moisio (9). 13 Esimerkiksi Pekkarinen (6) esittelee menetelmää syvällisemmin. 362
7 Jenni Pääkkönen, Tuukka Saarimaa ja Janne Tukiainen Taulukko 1. Aineiston Taulukko tunnuslukuja, 1. Aineiston 8 tunnuslukuja, 8 rataan koe- ja kontrolliryhmien tulemia ennen ja jälkeen jonkin uudistuksen tai toimenpiteen. Tässä tutkimuksessa koeryhmän muodostavat vuoden 9 alusta kuntaliitoksen toteuttaneet kunnat. Kontrolliryhmänä toimivat puolestaan ne kunnat, jotka eivät tehneet liitosta vuonna 9 tai sitä aikaisemmin vuosina 6-8. Kunnat ovat monella tapaa keskenään erilaisia. Osa eroista havaitaan aineistosta, mutta kaikkia ei. Syy-seuraus -päättelyn mahdollista- miseksi tulee pystyä huomioimaan myös havaitsemattomien ominaisuuksien vaikutus kiinnostuksen kohteena olevaan ilmiöön. DID-menetelmän luotettavuus syy-seuraus -päättelyn näkökulmasta perustuu kahteen oletukseen. Ensiksi on oletettava, että havaintoyksiköiden eli kuntien havaitsemattomat ominaisuudet muuttuvat ajassa samalla tavalla, ja toiseksi, että mielenkiinnon kohteena olevien tulemien trendi on sama koe ja kontrolliryhmissä. Nämä 363
8 KAK 3/213 oletukset toteutuisivat automaattisesti, mikäli kunnat olisi jaettu satunnaisesti koe- ja kontrolliryhmiin. Koska kuntaliitoksissa näin ei ole, teemme lukuisia empiirisiä tarkasteluja keskeisten oletusten paikkansa pitävyyden arvioimiseksi. Tässä tutkimuksessa toimenpide on kuntaliitospäätös, ei siis kuntaliitoksen voimaantulo. Ideana on se, että liitoskunnilla on vapaamatkustuskannuste liitospäätöksen jälkeen, mutta ennen kuin liitos astuu voimaan. Tarkastelujakso jaetaan kahteen osaan siten, että vuoden 9 alussa voimaan tulleiden liitosten liitoskuntien toimenpideperiodi ovat vuodet 7 ja 8. Näistä liitoksista päätettiin vuosien 6 ja 7 aikana. Näin ollen liitoskunnilla on ollut mahdollisuus reagoida vapaamatkustuskannustimiin juuri vuosina 7 ja 8. Vaikutuksia tulisi havaita etenkin vuonna 8, jolloin kaikista liitoksista oli päätetty ja mahdolliset seuraukset näkyvät kuntien taloustilastoissa. Tarkastelemme vapaamatkustusongelmaa kahdella tavalla. Ensiksi vertailemme liitoskuntia kuntiin, jotka eivät tehneet liitosta. Toiseksi vertailemme liitoskuntia keskenään sen mukaan, kuinka suuri kannuste kunnalla on vapaamatkustaa liitoskumppaniensa kustannuksella. Liitoksessa j mukana olevan kunnan i vapaamatkustuskannuste lasketaan seuraavasti: (1) missä väkiluku i on kunnan i oma väkiluku ja väkiluku j on liitoksen j kuntien yhteenlaskettu väkiluku. Mitä pienempi kunta on verrattuna liitoskumppaneihin, sitä suurempi kannuste kunnalla on vapaamatkustaa. Toisin sanoen mitä suurempi väkiluku tulevassa liitoskunnassa on, sitä suuremmalle joukolle veronmaksajia kustannukset jakautuvat ja sitä pienempi on kunnan i omien veronmaksajien osuus näistä kustannuksista Graafinen tarkastelu Kuviossa 1 esitetään liitoskuntien ja kontrolliryhmän kuntien nimellisen lainakannan ja rahavarojen kehitys vuodesta vuoteen 8. Kahdessa ylimmässä kuvassa kunnat on jaettu pelkästään liitoskuntiin ja ei-liittyneisiin ja kahdessa alimmassa kuvassa liitoskunnat on vielä erikseen jaettu kahteen ryhmään sen perusteella, onko niillä suuri vai pieni kannustin vapaamatkustamiseen. Korkean kannusteen kuntia ovat ne, joilla yhtälön (1) mukainen vapaamatkustus-muuttuja on liitoskuntien mediaanin yläpuolella. Nämä kunnat ovat tyypillisesti väkiluvultaan pieniä ja usein monikuntaliitoksiin osallistuneita kuntia. Vastaavasti matalan kannusteen kuntia ovat ne, joilla vapaamatkustusmuuttuja on liitoskuntien mediaanin alapuolella. Kaikissa kuvissa pystysuora viiva kuvaa hetkeä, jolloin liitoksista päätettiin. Kaksi seikkaa korostuu pelkästä liitoskuntien ja kontrolliryhmän vertailusta. Ensinnäkin kuntaryhmien lainakanta ja rahavarat noudattavat silmämääräisesti hyvin samankaltaisia trendejä ennen vuotta 6 eli ennen kuin liitoksista on sovittu. Toisin sanoen DID-menetelmän taustaoletus yhteisistä trendeistä ennen liitospäätöksiä näyttäisi pätevän. Toiseksi vuoden 6 jälkeen liitoskuntien lainakanta on kasvanut huomattavasti nopeammin kuin kontrolliryhmän lainakanta (kuvion kaksi viimeistä havaintopistettä). Samalla liitoskuntien rahavarat ovat huvenneet merkittävästi verrattuna kontrolliryhmään. Muutos on erityisen suuri vuonna 8 eli juuri ennen liitoksen voimaanastumista. 364
9 Jenni Pääkkönen, Tuukka Saarimaa ja Janne Tukiainen Kuvio 1. Lainakanta ja rahavarat kuntaryhmittäin, euroa per asukas, 8. Lainakanta 7 Rahavarat Ei liitosta Liitos 2 7 Ei liitosta Liitos Seuraavaksi tarkastellaan, eroavatko liitoskunnat toisistaan sen mukaan, kuinka suuri vapaamatkustuskannuste niillä on. Eri ryhmissä lainakanta ja rahavarat noudattavat samankaltaisia trendejä ennen vuotta 6 eli ennen kuin liitoksista on sovittu. Vuoden 6 jälkeen lainakanta kasvaa ja rahavarat hupenevat sitä nopeammin, mitä voimakkaampi vapaamatkustuskannuste kunnilla on. Korkean kannusteen kunnilla lainakannan ja rahavarojen muutos on selkeästi suurempi kuin matalan kannusteen kunnilla. Esitettyjen tulosten pohjalta herää luonnollisesti kysymys siitä, voisiko eriytyvä kehitys johtua koe- ja kontrolliryhmien erilaisesta taloudellisesta toimintaympäristöstä, vaikka lainakanta ja rahavarat noudattavat samaa trendiä ennen liitosta. Olisiko siis niin, että liitoskuntien taloudellinen toimintaympäristö on muuttunut huonompaan suuntaan samoihin aikoihin, kuin liitoksista on päätetty? Periaatteessa kuntaliitos voi olla reagointia juuri tämänkaltaiseen tilanteeseen. Tällöin liitoskunnat olisivat velkaantuneet muita kuntia nopeammin, vaikka ne eivät olisi sopineet liitoksesta. Kuviosta 2 nähdään verotettavien tulojen eli kunnallisveropohjan sekä yhteisöverotuoton kehitys eri ryhmissä tutkimusajanjaksolla. Ne 365
10 KAK 3/213 Kuvio 2. Verotettavat tulot ja yhteisöverotuotto kuntaryhmittäin, euroa per asukas, Verotettavat tulot Yhteisöverotuotto Ei liitosta Liitos 1 Ei liitosta Liitos kuvaavat kuntien taloudellista toimintaympäristöä ja sen muutoksia. Verotettavat tulot ja yhteisöverotuotto noudattavat hyvin samankaltaisia trendejä kaikissa kuntaryhmissä, eikä näissä muuttujissa tapahdu eriytymistä liitospäätösten jälkeen. Mielenkiintoista on myös se, että vuonna 8 taantuma ei näy verotettavissa tuloissa. Sen sijaan yhteisöverotuoton kasvu hidastui vuosina 7 8 verrattuna aiempiin vuosiin. Eriytynyt velkaantumiskehitys ei näyttäisi johtuvan kuntaryhmien erilaisesta taloudellisen toimintaympäristön kehityksestä tarkastelujaksolla. Lopuksi tarkastelemme sitä, mihin kunnat käyttävät lisääntyneet velat. Kuviossa 3 on esitetty kuntien toimintakatteet, vuosikatteet, veroasteet ja investoinnit. 14 Kuntaryhmien välillä ei juuri havaita eroa toimintakatteen kehityksessä. Myös veroasteen kehitys noudattaa sa- 14 Myös Aaltonen, Kangasharju ja Moisio (9) vertailevat vuonna 9 liittyneitä kuntia muihin kuntiin usean menomuuttujan ja kuntaominaisuuden mukaan. Kallio, Meklin, Tammi ja Vakkuri (213) tarkastelevat ns. ARTTU-kuntien (4 kuntaa) taloudellista kehitystä ja panevat merkille että velkaantuminen on lisääntynyt enemmän liitoskunnissa kuin muissa. He eivät kuitenkaan liitä havaintoa vapaamatkustamiseen tai tee tarkastelua asianmukaisin tilastollisin menetelmin (DID). 366
11 Jenni Pääkkönen, Tuukka Saarimaa ja Janne Tukiainen Kuvio 3. Toiminta- ja vuosikate, kunnallisveroaste sekä investoinnit kuntaryhmittäin, euroa per asukas, 8. Toimintakate Vuosikate Ei liitosta Liitos Ei liitosta Liitos 22 Veroaste 8 Investoinnit Ei liitosta Liitos Ei liitosta Liitos maa uraa: liitoskunnat eivät alenna kunnallisveroa ennen liitoksen voimaantuloa. Toimintakate mittaa kuntien menoja (käänteisesti) ja kertoo siten karkeasti, ovatko kuntalaiset saaneet enemmän tai parempia palveluita velanoton ja rahavarojen käytön takia. Veroastetta laskemalla taas olisi mahdollista siirtää vapaamatkustamiskannusteen takia otetut lainarahat suoraan kunnan asukkaille. Kuvio 3 siis kertoo, että lisälainaa ja kassojen alasajoa ei ole siirretty kuntalaisille rahan tai palvelujen muodossa. Sen sijaan vuosikate ja investoinnit reagoivat liitospäätökseen: liitoskuntien henkeä kohden laskettu vuosikate jää kehityksessä jälkeen ja on vuonna 8 noin euroa matalampi kuin muissa kunnissa. Osittain tämä johtuu kasvaneista korkomenoista. Vastaavasti vuonna 8 liitoskuntien henkeä kohden lasketut investoinnit ovat muita kuntia korkeammat. Näin ollen tulevan liitoksen takia otetut lainat ja rahavarat on käytetty ainakin osittain investointeihin. Tämä on linjassa Weingast ym. mallin kanssa. On syytä korostaa, että nämä velkarahalla tehdyt investoinnit voivat ovat järkeviä yksittäisen kunnan näkökulmasta. Mutta koska osa niiden kustannuksista lankeaa liitoksen jälkeen muiden kuntien asukkaille, eikä muiden kuntien asukkaiden hyötyjä tarvitse huomioida investointipäätöksessä, yksittäinen kunta inves- 367
12 KAK 3/213 Kuvio 4. Toiminta- ja vuosikate, kunnallisveroaste ja investoinnit kuntaryhmittäin, euroa per asukas, 8. Toimintakate Vuosikate Veroaste 1 Investoinnit toi enemmän kuin koko liitoksen ja yhteiskunnan lan vapaamatkustamiskannusteen ryhmät poik- kannalta olisi järkevää. 15 keavat toisistaan. Kunnat, joilla on korkeampi Kuviossa 4 esitetään toiminta- ja vuosikatteet, kunnallisveroasteet ja investoinnit kuntatointejaan ja alentavat vuosikatettaan enemmän kannuste vapaamatkustaa kasvattavat inves- ryhmittäin (kontrolliryhmä sekä korkean ja kuin matalan kannusteen kunnat. Jälkimmäinen ryhmä ei matalan vapaamatkustamiskannusteen ryhmät). itse asiassa näytä juuri poikkeavan Toimintakatteen ja veroasteen osalta ryh- mien välillä ei havaita eroa. Sen sijaan vuosikatteen ja investointien suhteen korkean ja mata- kunnista, joissa liitosta ei tapahtunut. Vaikmien ka investointitilasto ei kerro suoraan investointien paikallisuudesta, investointivaikutuksen heterogeenisuus viittaa siihen, että kuntaliitospäätöksen aiheuttamissa ylimääräisissä inves- 15 On myös todennäköistä, että nämä vapaamatkustamisen takia tehdyt ylimääräiset investoinnit ovat yksittäisenkin toinneissa on kyse paikallisista, yhtä kuntaa kunnan kannalta vähemmän hyödyllisiä kuin normaalitason hyödyttävistä investoinneista. investoinnit. 368
13 Jenni Pääkkönen, Tuukka Saarimaa ja Janne Tukiainen 4.3. Regressioanalyysi Formaalimpi DID-tarkastelu tehdään regressioanalyysin avulla. Koe- ja kontrolliryhmiin perustuva regressiomalli kirjoitetaan kahden ryhmän tapauksessa seuraavasti: (2) missä y it on kunnan i lainakanta (tai rahavarat) asukasta kohden vuonna t. Muuttuja liitos puolestaan saa arvon yksi, jos kunta i teki kuntaliitoksen vuoden 9 alussa ja arvon nolla muulloin. Muuttuja jälkeen saa arvon yksi, jos havainto on vuosilta 7 tai 8 ja arvon nolla muulloin. Interaktiotermin kerroin α 3 kertoo sen, kuinka paljon enemmän liitoskuntien lainakanta (rahavarat) on keskimäärin kasvanut (laskenut) verrattuna kontrolliryhmän keskiarvoon. Tarkastelemme lainakannan ja rahavarojen kehitystä myös liitoskuntien sisällä sen mukaan, kuinka suuri vapaamatkustuskannuste kunnalla on. Tässä tapauksessa estimoimme seuraavan regressiomallin: (3) missä y on jälleen lainakanta tai rahavarat asukasta kohden ja muuttuja vapaamatkustus on määritelty yhtälössä (1). Yhtälön (3) regressiomalli estimoidaan käyttäen ainoastaan vuoden 9 alussa liitoksen tehneitä kuntia. Tässä mallissa muuttuja vapaamatkustus kuvaa liitoskuntien toimenpiteelle altistumisen voimakkuutta. Huomionarvoista on se, että tässä mallissa ei ole yllä kuvattua liitokseen valikoitumisen ongelmaa, koska tarkastelu rajoittuu pelkästään liitoskuntien ryhmään. Mallien (2) ja (3) tulokset on raportoitu taulukossa Regressiomallien tulokset vahvistavat graafisen analyysin tulokset: vaikutukset ovat suuria ja tilastollisesti merkitseviä. Mallin (2) tulosten (taulukon sarakkeet 2 ja 3) mukaan liitoskuntien lainakanta on kasvanut noin 23 euroa enemmän asukasta kohden kuin kontrolliryhmän kuntien. Vastaavasti liitoskunnissa rahavarat ovat pienentyneet keskimäärin 145 euroa asukasta kohden kontrolliryhmään verrattuna. 17 Teimme useita lisätarkasteluja siitä, ovatko tulokset luotettavia analyysin eri vaiheissa tehtyjen oletusten ja valintojen suhteen. Ensinnäkin vertasimme liitoskuntia vain niihin kuntiin, jotka äänestivät samoihin aikoihin liitoksista, mutta joissa liitos kaatui valtuustojen äänestyksessä. Lisäksi muodostimme muita vaihtoehtoisia kontrolliryhmiä erilaisilla tilastollisilla menetelmillä (nearest neighbor ja propensity score matching). Kaikissa tapauksissa tulokset ovat 16 Mallit on estimoitu käyttäen aineistoa vuosilta 8. Estimoimme mallit myös käyttäen aineistoa ainoastaan vuosilta 5 ja 6 (ennen) sekä vuosilta 7 ja 8 (jälkeen), kuten Bertrand ym. (4) suosittelevat. Tulokset ovat hyvin samankaltaiset kuin taulukossa 2 raportoidut. Havaintojen lukumäärä vaihtelee mallien välillä ensinnäkin siksi, että mallissa (3) käytetään vain liitoskuntia ja toisaalta siksi, että joiltain kunnilta puuttui tietoja. 17 Olemme toistaneet regressiot myös Kuvioissa 2-4 esitettyjen vastemuuttujien osalta. Emme raportoi niitä tässä, mutta kaikki, mitä kuvioista päätellään, pitää paikkansa myös regressioanalyysin valossa. Jos vaikutusta ei näytä olevan kuvassa, ei tilastollisesti merkitsevää vaikutusta näy myöskään regressioissa. Toisaalta jos kuvion perusteella on vaikutus, löytyy tilastollisesti merkitsevä vaikutus myös regressiosta. 369
14 KAK 3/213 Taulukko 2. Regressiomallien tulokset lähes samat kuin verrattaessa liitoskuntia kaikkiin ei-liittyneisiin kuntiin. Lisäksi teimme niin sanottuja lumekokeita (placebo), joissa kunnat jaetaan keinotekoisesti koe- ja kontrolliryhmiin tai muutetaan toimenpiteen ajoitusta. Näissä lumekoeasetelmissa emme havainneet yllä kuvattuja vaikutuksia, mikä vahvistaa todellisten tulostemme luotettavuutta. Regressiomalleissa on kokeiltu myös erilaisia kontrollimuuttujien joukkoa, mutta kontrollimuuttujien valinta ei vaikuta tuloksiin millään tavalla. Mallin (3) avulla voimme myös arvioida, kuinka paljon kuntien lainakanta on kasvanut ja rahavarat huvenneet kokonaisuudessaan. Ennustamme sen avulla jokaiselle kunnalle, mitkä sen lainakanta ja rahavarat olisivat vuoden 8 lopussa, jos vapaamatkustus-muuttujan vaikutusta ei olisi. Vähentämällä nämä luvut kunnan toteutuneista luvuista saamme kuntakohtaisen euromääräisen vaikutuksen. Koko maan tasolle päästään laskemalla kuntakohtaiset määrät yhteen. Laskelmassa oletamme, että DID-menetelmän piste-estimaatti todella tuottaa liitoksen aiheuttaman vaikutuksen. Arviomme mukaan kuntien lainakanta on 278 miljoonaa euroa suurempi ja kuntien rahavarat ovat 121 miljoonaa euroa pienemmät johtuen vuoden 9 alusta voimaan tulleiden liitosten aiheuttamista vapaamatkustuskannusteista. Kuntien varallisuusasema on siis kokonaisuudessaan noin miljoonaa euroa heikompi kuin tilanteessa, jossa näitä kuntaliitoksia ei olisi tapahtunut. Luvut ovat merkittäviä myös suhteellisesti. Esimerkiksi vapaamatkustamisesta johtuva lainakannan kasvu on 19 % liitoskuntien vuoden 6 kokonaislainakannasta Keskustelua Voimme olla melko varmoja siitä, että tuloksemme johtuvat nimenomaan kuntaliitospäätöksestä eli velkaantumisen ja liitospäätöksen välillä on syy-seuraus -suhde. Emme kuitenkaan voi olla täysin varmoja siitä, että juuri vapaamatkustaminen on oikea selitys. Voi olla, että kuntaliitospäätös aiheuttaa havaitun käytöksen, mutta käytös ei liity vapaamatkustami- 37
15 Jenni Pääkkönen, Tuukka Saarimaa ja Janne Tukiainen seen. Seuraavaksi keskustelemme vaihtoehtoisista selityksistä. Ensinnäkin tuloksemme voisivat olla seurausta liitoksen aiheuttamista, kunnan koosta riippumattomista kiinteistä kustannuksista, joihin kunnat käyttävät rahaa jo ennen liitosta. Tällöin pienet kunnat joutuisivat käyttämään niihin enemmän rahaa asukasta kohden kuin väkiluvultaan suuret kunnat. Havaittu käytös kasvattaisi kokonaishyvinvointia, jos nämä kustannukset katettaisiin myöhemmällä palveluiden tehostamisella tai laadun paranemisella. On kuitenkin vaikea uskoa, että kuntaliitokset todella aiheuttaisivat yhteensä noin miljoonan euron suuruiset kiinteät kustannukset. Liitossopimusten mukaan kunnat eivät ainakaan ole varautuneet näin suuriin liitoskustannuksiin. Toiseksi, koska tutkimuksen kohteena olevat kuntaliitokset tehtiin vapaaehtoisesti, tuloksia voisi selittää liitoskuntien keskinäinen tulonsiirto. Toisin sanoen kuntaliitos voi kasvattaa liitoksessa mukana olevien kokonaishyvinvointia, mutta hyödyt saattavat jakaantua niin epätasaisesti, että jotkut kunnat on ikään kuin lahjottava liitoksen kannalle. 18 Tällöin liitoskumppanit sallivat toisten kuntien velkaantumisen ja näihin kuntiin tehdyt investoinnit, joiden maksajiksi myöhemmin tietävät joutuvansa, koska liitosta ei olisi syntynyt ilman tätä tulonsiirtoa. Tämän selityksen paikkansapitävyyttä voidaan pohtia sen perusteella, millaiset kunnat ovat haluttuja liitoskumppaneita, joita muiden kuntien kannattaa houkutella liitokseen. 19 Kenties tärkein halutun liitoskumppanin piirre on sen verotulopohja. Mitä suurempi veropohja kunnalla on, sitä enemmän potentiaalinen liitoskumppani hyötyy, koska suuri veropohja mahdollistaa veroprosentin alentamisen tai palvelujen laadun parantamisen liitoksen jälkeen. Kuvion 4 mukaan korkean vapaamatkustuskannusteen kunnat ovat kuitenkin keskimäärin köyhempiä kuin matalan vapaamatkustuskannusteen kunnat. Nämä kunnat tuskin ovat haluttuja liitoskumppaneita, mutta kuvion 2 mukaan kuitenkin juuri ne velkaantuvat eniten. Tämä havainto sulkenee pois tai ainakaan asettaa vahvasti kyseenalaiseksi tulonsiirtoargumentin. Myöskään liitosavustusten käyttäminen etukäteen, mahdollisesti tulonsiirtojen tapaan, ei selitä havaintoja, koska velanoton ja kassojen käytön kasvu on lähes kaksi kertaa suurempaa kuin näille kunnille jaetut liitosavustukset eivätkä havaitut vaikutukset muutu sen mukaan, kuinka paljon liitos saa tukea. 2 Uskottavimmaksi selitykseksi tuloksillemme jää siis liitospäätöksen aiheuttama vapaamatkustaminen. 5. Johtopäätökset Tarkastelimme tässä kirjoituksessa PARAShankkeen aikana, tarkemmin sanottuna vuoden 9 alussa, voimaan tulleita kuntaliitoksia vapaamatkustamisen näkökulmasta. Kuntaliitos luo yhteisvastuuongelman, jossa yksittäinen 19 Ruotsin ja Tanskan pakkoliitosten tapauksessa tulonsiirtokysymys ei ole ajankohtainen, joten Hinnerich (9), Jordahl ja Liang sekä Blom-Hansen (21) eivät nosta tätä kysymystä esiin. 18 Kyseessä olisi niin sanottu matching game with transfers (ks. esim. Ray and Vohra 1997). 2 Tätä regressiota ei ole raportoitu, mutta tulokset ovat saatavissa kirjoittajilta. 371
16 KAK 3/213 liitokseen osallistuva kunta voi ennen liitoksen voimaan astumista sälyttää omia menojaan liitoskumppanien kannettavaksi. Pääkysymyksemme oli, ovatko liitoskunnat lisänneet velanottoa ja ajaneet käteiskassojaan alas sen jälkeen, kun kuntaliitoksesta on päätetty, mutta ennen liitoksen voimaanastumista. Tulostemme mukaan liitospäätöksen seurauksena yhdistyvät kunnat lisäsivät merkittävästi velkaantumistaan ja supistivat rahavarojaan. Lisäksi, mitä voimakkaampi kannuste kunnalla oli vapaamatkustaa, sitä enemmän kunnan velka kasvoi ja rahavarat hupenivat. Kunnat lisäsivät vastaavasti investointejaan ja niiden vuosikate heikkeni. Nämä vapaamatkustamiskannusteen takia tehdyt investoinnit ovat luultavasti tehottomia yhteiskunnan kannalta kolmesta syystä. Ensinnäkin investointien tehokkuus tuskin kulkee käsi kädessä vapaamatkustuskannusteen kanssa. Toiseksi ennen liitosta tehdyt investoinnit eivät huomioi hyötyjä ja haittoja kaikkien liitoskuntien kannalta, ja kolmanneksi vapaamatkustamisen takia toteutetut ylimääräiset investoinnit tuskin ovat tehokkaampia edes yksittäisen kunnan kannalta kuin normaalitason investoinnit. Kattavien vaihtoehtoisia selityksiä arvioivien lisätarkastelujen takia voimme olla melko varmoja siitä, että tuloksemme johtuvat nimenomaan kuntaliitospäätöksestä ja siihen liittyvästä vapaamatkustamisesta. Tulokset ovat jossain määrin hälyttäviä, koska tällä hetkellä on meneillään vielä PARAS-hankettakin suurempi kuntauudistus. Uudistusta valmisteltaessa ei kuitenkaan ole lainkaan huomioitu vapaamatkustusongelmaa. On mahdollista, että näitä ongelmia tulee esiintymään jopa aiempaa enemmän nykyisen hallituksen kaavaileman kuntauudistuksen yhteydessä, etenkin jos uudistukseen kuuluu pakkoliitoksia. Hallituksen tulisikin varautua kuntaliitoksiin säätämällä joitain rajoituksia kuntien rahankäytölle kuntauudistuksen aikana. Suomen kuntien rahoitusjärjestelmään liittyy ongelmia myös yleisemmin, sillä samanlaisia yhteisvastuun ja vapaamatkustamisen mahdollistavia piirteitä sisältyy kuntien muuhunkin rahoitukseen. Esimerkiksi Kuntarahoituksen ja Kuntien Takauskeskuksen muodostama kokonaisuus luo tilanteen, jossa kunnat takaavat yhteisvastuullisesti yksittäisen kunnan lainan. Hyvänä puolena järjestelmässä on luonnollisesti se, että yksittäiset kunnat saavat lainaa halvemmalla kuin ilman yhteisvastuuta, mutta toisaalta se kannustaa liialliseen lainanottoon etenkin sellaisia kuntia, joiden maksukykyyn liittyy riskejä. Myös harkinnanvaraisiin valtionosuuksiin ja valtionosuuksien kustannusten tarkistuksiin liittyy jossain määrin samankaltaisia ongelmia. Vapaamatkustusongelma johtuu viime kädessä siitä, että suomalaiset kunnat eivät voi mennä konkurssiin, vaan joko naapurikunnat tai valtio ottavat kriisikunnan vastuut hoitaakseen. Vaikka tämän tutkimuksen empiirinen analyysi ei suoranaisesti liitykään näihin muihin kuntien rahoitusrakenteeseen mahdollisesti liittyviin vapaamatkustusongelmiin, ovat kannusteet niissä hyvin samankaltaiset ja siksi ne tarjoavat tärkeän tutkimuskohteen tulevaisuudessa. Kirjallisuus Aaltonen, J., Kangasharju, A. ja Moisio, A. (9), Vuoden 9 kuntaliitokset Kuvailutietoa kunnista, VATT Muistiot 1/9. Acemoglu, D. (3), Why Not a Political Coase Theorem? Social Conflict, Commitment, and Politics, Journal of Comparative Economics 31:
17 Jenni Pääkkönen, Tuukka Saarimaa ja Janne Tukiainen Baron, D. P. ja Ferejohn, J.A. (1989), Bargaining in Legislatures, American Political Science Review 83: Bertrand, M., Duflo, E. ja Mullainathan, S. (4), How Much Should We Trust Differences-In- Differences Estimates?, Quarterly Journal of Economics 119: Blom-Hansen, J. (21), Municipal Amalgamations and Common Pool Problems: The Danish Local Government Reform in 7, Scandinavian Political Studies 33: Harjunen, O., Saarimaa, T. ja Tukiainen, J. (21), Kuntaliitosten syntyyn vaikuttavat tekijät, VATT Muistiot 12. Hinnerich, B. T. (9), Do Merging Local Governments Free Ride on Their Counterparts when Facing Boundary Reform?, Journal of Public Economics 93: Hyytinen, A., Saarimaa, T. ja Tukiainen, J. (213), Seat Competitiveness and Redistricting: Evidence from Voting on Municipal Mergers, VATT Working Papers 38. Jordahl, H., Lian, C-Y, (21), Merged Municipalities, Higher Debt: On Free-riding and the Common Pool Problem in Politics, Public Choice 143: Kallio, O., Meklin, P., Tammi, J. ja Vakkuri, J. (213), Kohti parasta kuntatalouden kehitystä?, ACTA 243, Paras-ARTTU -ohjelman tutkimuksia nro 24, Kuntaliitto. Knight, B. (8), Legislative Representation, Bargaining Power and the Distribution of Federal Funds: Evidence from the US Congress, Economic Journal 118: Moisio, A. (211), Finanssipolitiikan säännöt ja kuntatalous, VATT Valmisteluraportit 1. Pekkarinen, T. (6), Toimenpiteiden vaikutusten arviointi empiirisessä mikrotaloustieteessä, Kansantaloudellinen aikakauskirja 12: Ray, D. ja Vohra, R.(1997), Equilibrium Binding Agreements, Journal of Economic Theory 73: Saarimaa, T. ja Tukiainen, J.(212), Do Voters Value Local Representation? Strategic Voting After Municipal Mergers, teoksessa Moisio, A.(toim.), Rethinking local government: Essays on municipal reform. VATT-Publications No 61. Saarimaa, T. ja Tukiainen, J.(213), I Don t Care to Belong to Any Club That Will Have Me as a Member: Empirical Analysis of Municipal Mergers, Political Science Research and Methods - The Journal of the European Political Science Association (tulossa). Weingast, B. R., Shepsle, K.A. ja Johnsen, C. (1981), The political economy of benefits and costs: A neoclassical approach to distributive politics, Journal of Political Economy 89:
Konserninäkökulma talouden tasapainottamisessa Valtuustoseminaari Nokialla Martti Lipponen Terveen käyttötalouden yhtälö Terveessä käyttötaloudessa Verorahoituksen (verot ja valtionosuudet) tulisi olla